Extreu les principals categories d'aquest text:
Alejandra Soler Gilabert (València, 8 de juliol de 1913 - València, 1 de març de 2017) fou una militant comunista i mestra republicana valenciana. Pionera en l'associacionisme universitari durant la república. Alejandra Soler estudià en la Institución de la Enseñanza para Mujer i feu el Batxillerat a l'Institut Lluís Vives, vinculant-se a la Federació Universitària Escolar, moviment d'estudiants que lluitava per un ensenyament més modern, i que participà en les revoltes d'estudiants a la dictadura de Primo de Rivera. A més, es va distingir pel seu amor a l'esport, sent una de les primeres atletes de la història de l'atletisme valencià. Mentre estudiava Magisteri, es va integrar a la Federació Universitària Escolar (FUE), que comptava amb un grup de dones que practicaven atletisme, en què va participar. En 1935 s'afilià al Partit Comunista d'Espanya i un any després es llicencià en Filosofia i Lletres, essent una de les primeres dones de l'Estat que es va llicenciar a la universitat. Fou una lluitadora i defensora de l'escola pública i de la igualtat, i de l'accés universal a l'educació. Va treballar molts anys a l'escola rural i va sofrir el franquisme. L'any 1939, amb el seu marit, Arnoldo Azzatti, fill del periodista Azzatti, va exiliar-se des de Barcelona a l'URSS, d'on no tornà fins al 1971, per instal·lar-se amb molta penúria primer a Madrid i sis anys després a València. A Moscou feu de mestra de xiquets espanyols que el règim soviètic havia acollit. Durant la Segona Guerra Mundial va patir la Batalla de Stalingrad, d'on va salvar 14 xiquets, els alumnes que tenia al seu càrrec. La guerra separaria Alejandra de les seues amigues Carmen Solero i Concha Bello, va haver de marxar al sud i després a l'oest de Rússia, fins que, després de moltes peripècies, que relata en el seu llibre La vida es un río caudaloso con peligrosos rápidos, tornà a Moscou amb el seu marit. En 1958 fou designada cap de la càtedra de Llengües Romances de l'Escola Superior de Diplomàcia a Moscou, càrrec que va desenvolupar fins que es jubilà l'any 1971.
Alejandra Soler Gilabert : persona, València : Entitat_Geopolítica, Alejandra Soler : persona, Institución de la Enseñanza para Mujer : educació, Federació Universitària Escolar : organització, Primo de Rivera : polític, Estat : Entitat_Geopolítica, Arnoldo Azzatti : persona, Azzatti : persona, Barcelona : Entitat_Geopolítica, URSS : Entitat_Geopolítica, Madrid : Entitat_Geopolítica, Moscou : Entitat_Geopolítica, Segona Guerra Mundial : conflicte, Batalla de Stalingrad : conflicte, Alejandra : persona, Carmen Solero : persona, Concha Bello : persona, Rússia : Entitat_Geopolítica, La vida es un río caudaloso con peligrosos rápidos : obra_escrita, Institut Lluís Vives : educació, Federació Universitària Escolar (FUE) : educació, Partit Comunista d'Espanya : partit_polític, Escola Superior de Diplomàcia a Moscou : educació